
	รหัสเอกสาร :  WI-CSSD-000-003-00
ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ :

	ผู้ตรวจสอบ :  
                  (นางสาวดวงพร พงษ์ศรีลา)  
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)
รองผู้อำนวยการฝ่ายการพยาบาล


1. วัตถุประสงค์
1. เพื่อให้เจ้าหน้าที่ CSSD มีความรู้และสามารถแยกประเภทของอุปกรณ์เครื่องมือตามลักษณะการสัมผัสของอุปกรณ์เครื่องมือกับอวัยวะหรือส่วนต่างๆของร่างกายและความเสี่ยงต่อการทำให้เกิดการติดเชื้อได้ถูกต้องทั้ง 3 ประเภท
2.เพื่อให้เจ้าหน้าที่ CSSD สามารถจัดการกับอุปกรณ์เครื่องมือทั้ง 3 ประเภทได้ถูกต้อง
2. ขอบข่าย : เจ้าหน้าที่ CSSD
3. ความรับผิดชอบ : บุคลากรใน CSSD
4. คำจำกัดความ
1. Critical items อุปกรณ์เครื่องมือกลุ่มวิกฤติ
           เป็นอุปกรณ์เครื่องมือทางการแพทย์ที่ใช้สอดใส่เข้าสู่เนื้อเยื่อที่ปราศจากเชื้อของร่างกายหรือเข้าสู่กระแสโลหิต อุปกรณ์ประเภทนี้ได้แก่ เครื่องมือผ่าตัด เข็ม อวัยวะเทียม สายสวนหัวใจ และสาย สวนปัสสาวะ อุปกรณ์ต่างๆ เหล่านี้ควรได้รับการทำให้ปราศจากเชื้อโดยการอบไอน้ำภายใต้ความดัน หากอุปกรณ์ทนความร้อนสูงไม่ได้อาจทำให้ปราศจากเชื้อโดยการอบแก๊ส Ethylene oxide หรือใช้วิธี low-temperature sterilizationวิธีอื่น 
           การทำให้อุปกรณ์เครื่องมือประเภทนี้ปราศจากเชื้อโดยใช้น้ำยาทำลายเชื้ออาจทำได้ หากวิธีการทำให้ปราศจากเชื้อวิธีอื่นไม่สามารถใช้ได้ น้ำยาทำลายเชื้อที่ใช้ได้แก่  มากกว่าหรือเท่ากับ 2 .4% glutaraldehyde, 6% stabilized hydrogen peroxide, peracetic acid แต่การแช่อุปกรณ์เครื่องมือในน้ำยาทำลายเชื้อจะต้องใช้เวลาในการแช่อุปกรณ์ในน้ำยานาน 6-10 ชั่วโมงและจะต้องปฏิบัติตามแนวทางการทำลายเชื้อด้วยความระมัดระวัง คือต้องล้างอุปกรณ์เครื่องมือให้สะอาด เช็ดให้แห้ง แช่อุปกรณ์เครื่องมือในน้ำยาทำลายเชื้อ ในระยะเวลา อุณหภูมิและระดับความเป็นกรดด่างตามที่กำหนดอย่างเคร่งครัด ล้างด้วยน้ำกลั่นปราศจากเชื้อ เช็ดด้วยผ้าปราศจากเชื้อ และเก็บในภาชนะที่ปราศจากเชื้อ
	2. Semi-critical items อุปกรณ์เครื่องมือกึ่งวิกฤติ
	เป็นอุปกรณ์ที่ต้องสัมผัสกับเยื่อบุของร่างกาย (mucous membrane) หรือผิวหนังที่มีบาดแผล รอยถลอก หรือไม่ปกติ ( Nonintact skin) อุปกรณ์เครื่องมือประเภทนี้จะต้องไม่มีเชื้อจุลชีพอยู่ เยื่อบุของร่างกายที่มีลักษณะปกติ (ไม่มีแผล ไม่มีรอยถลอก) สามารถป้องกันการติดเชื้อจากสปอร์ของเชื้อแบคทีเรียได้แต่มีความ
ไวรับต่อการติดเชื้อ tubercle bacilli และเชื้อไวรัส อุปกรณ์ในกลุ่มนี้ ได้แก่ อุปกรณ์เครื่องช่วยหายใจ อุปกรณ์ดมยาสลบ endoscope การทำลายเชื้อในอุปกรณ์ประเภทนี้อย่างน้อย ควรทำลายเชื้อโดยใช้

 	วิธีการทำลายเชื้อระดับสูง (high-level disinfection) โดยใช้น้ำยาทำลายเชื้อระดับสูงได้แก่ 2% glutaraldehyde, 6% stabilized hydrogen peroxide, peracetic acid, chlorine หรือ chlorine compounds หรือการทำให้ปราศจากเชื้อ
3. Noncritical items อุปกรณ์เครื่องมือไม่วิกฤติ
เป็นอุปกรณ์เครื่องมือที่สัมผัสกับผิวหนังที่ปกติ ผิวหนังที่ไม่มีบาดแผลหรือไม่มีรอยถลอก และไม่ได้สัมผัสกับเยื่อบุของร่างกาย อุปกรณ์เครื่องมือในกลุ่มนี้ได้แก่ หม้อนอน เครื่องวัดความดันโลหิต ไม้ยันรักแร้ ไม้กั้นเตียง เครื่องผ้า ภาชนะใส่อาหาร โต๊ะข้างเตียง เป็นต้น การทำลายเชื้อสามารถทำได้ในหอผู้ป่วยโดยใช้วิธี low-level disinfection น้ำยาทำลายเชื้อที่ใช้ ได้แก่ quaternary ammonium compounds

	ประเภทอุปกรณ์
	ตัวอย่างอุปกรณ์
	การจัดการอุปกรณ์

	Critical items
	เครื่องมือผ่าตัด เข็ม อวัยวะเทียม สายสวนหัวใจ และสายสวนปัสสาวะ
	การทำให้ปราศจากเชื้อ (sterilization)

	Semi-critical items
	อุปกรณ์เครื่องช่วยหายใจ อุปกรณ์ดมยาสลบ ไม้กดลิ้น ชุดชำระ endoscope และปรอทวัดไข้
	การทำลายเชื้อระดับสูง(high-level disinfection) หรือการทำให้ปราศจากเชื้อ (sterilization)

	Noncritical items
	หม้อนอน เครื่องวัดความดันโลหิต ไม้ยันรักแร้ ไม้กั้นเตียง เครื่องผ้า ภาชนะใส่อาหาร โต๊ะข้างเตียง
	ทำความสะอาดและฆ่าเชื้อที่หน่วยงาน โดยการทำลายเชื้อระดับต่ำ (low-level disinfection)



5. ที่มา   :   1. ร.ศ.ดร. อะเคื้อ อุณหเลขกะ หลักและแนวทางการทำลายเชื้อและการทำให้ปราศจากเชื้อ
                    พิมพ์ครั้งที่ 2 (2555) 
[bookmark: _GoBack]             2. สมาคมศูนย์กลางงานปราศจากเชื้อแห่งประเทศไทย (Central Sterilizing Services 			Association of Thailand) แนวปฏิบัติการทำลายเชื้อและทำให้ปราศจากเชื้อเครื่องมือ			แพทย์ (2561)
   3. The Asian Guidelines for Disinfection and Sterilization of Instrument in health Facilities 2010

